Document ID: 32008R1182

KOMMISSIONENS FORORDNING (EF) Nr. 1182/2008
af 28. november 2008
om forudfastsættelse for 2009 af støtten til privat oplagring af smør
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EF) nr. 1234/2007 af 22. oktober 2007 om en fælles markedsordning for landbrugsprodukter og om særlige bestemmelser for visse landbrugsprodukter (fusionsmarkedsordningen) (1), særlig artikel 43, litra a) og d), sammenholdt med artikel 4, og
ud fra følgende betragtninger:
(1)
Efter artikel 28 i forordning (EF) nr. 1234/2007 kan der ydes støtte til privat oplagring af smør.
(2)
Udviklingen i priser for og lagre af smør viser, at der er en markedsuligevægt, som kan fjernes eller begrænses gennem sæsonbestemt oplagring. Under hensyn til den nuværende markedssituation bør der ydes støtte til privat oplagring af smør fra og med den 1. januar 2009.
(3)
Ved Kommissionens forordning (EF) nr. 826/2008 af 20. august 2008 om fælles bestemmelser for støtte til privat oplagring af bestemte landbrugsprodukter (2) er der fastsat fælles bestemmelser for støtten til privat oplagring.
(4)
Ifølge artikel 6 i forordning (EF) nr. 826/2008 kan der ydes en forudfastsat støtte efter de nærmere regler og på de betingelser, der er fastsat i nævnte forordnings kapitel III.
(5)
For at lette gennemførelsen af denne foranstaltning og under hensyn til nuværende praksis i medlemsstaterne bør artikel 7, stk. 3, i forordning (EF) nr. 826/2008 kun anvendes for produkter, der er fuldstændigt indlagret. Bestemmelser om fravigelse af nævnte artikel bør derfor vedtages.
(6)
I henhold til artikel 29 i forordning (EF) nr. 1234/2007 fastsættes støtten under hensyn til oplagringsomkostningerne og den forventede udvikling i priserne for frisk smør og lagersmør.
(7)
Der bør fastsættes støtte til dækning af omkostningerne ved ind- og udlagring af de pågældende produkter og de daglige kølelager- og finansieringsomkostninger.
(8)
Med henblik på administrativ effektivitet og forenkling bør det, hvis de nødvendige oplysninger om oplagringen allerede findes i støtteansøgningen, være muligt at fravige kravet om at meddele de samme oplysninger efter indgåelsen af kontrakten, jf. artikel 20, stk. 1, litra a), i forordning (EF) nr. 826/2008.
(9)
Med henblik på forenkling og logistisk effektivitet bør kravet om at mærke kontraktnummeret på hver lagerenhed kunne fraviges, hvis kontraktnummeret er indført i lagerregistret.
(10)
Foranstaltningerne i denne forordning er i overensstemmelse med udtalelse fra Forvaltningskomitéen for Den Fælles Markedsordning for Landbrugsprodukter -
UDSTEDT FØLGENDE FORORDNING:
Artikel 1
Denne forordning fastsætter bestemmelser om støtte til privat oplagring af saltet og usaltet smør, jf. artikel 28, litra a), i forordning (EF) nr. 1234/2007, for kontrakter indgået i 2009.
Artikel 2
1. Forordning (EF) nr. 826/2008 anvendes, medmindre andet er fastsat i nærværende forordning.
2. Uanset artikel 7, stk. 3, i forordning (EF) nr. 826/2008 omfatter ansøgningerne kun produkter, der er fuldstændigt indlagret.
Artikel 3
Den måleenhed, der er nævnt i artikel 16, stk. 2, litra c), i forordning (EF) nr. 826/2008, er det »lagerparti«, der svarer til den af denne forordning omfattede produktmængde, og som vejer mindst 1 ton og har en homogen sammensætning og kvalitet, er produceret på ét og samme mejeri og er indlagret i ét og samme lagerhus på én og samme dag.
Artikel 4
1. Støtten til produkterne i artikel 1 er på:
-
15,62 EUR pr. ton lagermængde for de faste oplagringsomkostninger
-
0,44 EUR pr. ton pr. dag af den kontraktlige oplagringsperiode.
2. Indlagring ifølge kontrakt finder sted mellem 1. januar og 15. august 2009. Udlagring kan tidligst ske den 16. august 2009. Den kontraktlige oplagringsperiode udløber dagen før den dag, hvor mængden udlagres, eller senest den sidste dag i februar året efter det år, hvor mængden indlagres.
3. Der kan kun ydes støtte, hvis den kontraktlige oplagringsperiode er på mellem 90 og 227 dage.
Artikel 5
Medlemsstaterne underretter senest hver tirsdag kl. 12 (Bruxelles-tid) Kommissionen om de mængder, der er indgået kontrakt om efter artikel 35, stk. 1, litra a), i forordning (EF) nr. 826/2008, og om de mængder produkter, for hvilke der er indgivet ansøgninger om indgåelse af kontrakter.
Artikel 6
1. Artikel 20, stk. 1, litra a), i forordning (EF) nr. 826/2008 anvendes ikke.
2. Medlemsstaterne kan fravige kravet i artikel 22, stk. 1, litra e), i forordning (EF) nr. 826/2008 om at mærke kontraktnummeret, hvis lagerholderen forpligter sig til at anføre kontraktnummeret i det register, der er omhandlet i nævnte forordnings bilag I, kapitel III.
Artikel 7
Denne forordning træder i kraft på tredjedagen efter offentliggørelsen i Den Europæiske Unions Tidende.
Den anvendes for de støtteansøgninger, der indgives fra og med den 1. januar 2009.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 28. november 2008.

Labels: 2
17
19
3
6